《入郭回度黄沙岭息木阴下口占古意》
宋代·陈文蔚

孰驱我去，孰驱我归。
息荫乔木，清风吹衣。
火日炎空，聊此徘徊。
夷险自若，怨尤谁哉。
世间万事，付酒一杯。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。